অবাধ্য সন্তানকে উচ্ছেদ করা যাবে সম্পত্তি থেকে, জানাল সুপ্রিম কোর্ট

দিল্লি: মেনটেনেন্স অ্যান্ড ওয়েলফেয়ার অফ পেরেন্টস এন্ড সিনিয়র সিটিজেন্স অ্যাক্ট ২০০৭ অনুযায়ী, ট্রাইবুনাল থেকে বাবা মায়ের সম্পত্তি থেকে অবাধ্য সন্তানকে রয়েছে উচ্ছেদ করার ক্ষমতা। জানিয়ে দেওয়া হল বিচারপতি রবি কুমার ও বিচারপতি সঞ্জয় কারলের ডিভিশন বেঞ্চের তরফ থেকে। এমন ক্ষমতা না থাকলে দেশের বর্ষীয়ান নাগরিকদের দ্রুত, সহজ ও কম খরচে সুবিচার দেওয়ার উদ্দেশ্যই পরাজিত হবে বলে অভিমত শীর্ষ আদালতের।

আরও পড়ুন: ধর্ষকের সন্তানকে জন্ম দেওয়া নিয়ে বড় রায় দিল ছত্তিশগড় হাইকোর্ট

২০১৯ সালে ছেলেকে দানপত্র করে সম্পত্তি হস্তান্তর করেছিলেন মা। সেই দানপত্র প্রত্যাহারের জন্য তিনি ওই আইন অনুযায়ী নিম্ন আদালতে আবেদন করেন। ছেলে তাঁর দেখাশোনা করবে এই শর্তেই হয়েছিল দানপত্র। ট্রাইবুনাল মায়ের আবেদনে সাড়া দিয়ে দানপত্র বাতিল করে মাকেই সম্পত্তির অধিকার ফিরিয়ে দেয়। মধ্যপ্রদেশ হাইকোর্টের এই রায়ের বিরুদ্ধে ছেলের আবেদন একক বিচারপতির কাছে খারিজ হয়। কিন্তু দুই বিচারপতির ডিভিশন বেঞ্চ ট্রাইব্যুনালের রায় বাতিল করে সেই সন্তানের আবেদন সূত্রে। এবার সেই ডিভিশন বেঞ্চের যুক্তি নাকচ করলো সুপ্রিম কোর্ট।

দেখুন অন্য খবর